張廷翰_(陵川人)

張廷翰  ， 澤州陵川人 。 初爲後漢高祖親校 。 漢祖入汴梁 ， 補內殿直 ， 遷東西班軍使 。 周初 ， 改護聖指揮使 。 從周世宗平淮甸 ， 因功遷鐵騎右第二軍都虞候 。 顯德末 ， 改殿前散都頭都虞候 。 宋初 ， 權爲鐵騎左第二軍都校 、 領開州刺史 。 從平揚州 ， 又因功遷控鶴左廂都指揮使 、 領果州團練使 。 未幾 ， 轉龍捷左廂都指揮使 、 領春州團練使 。 幹德中 ， 興師伐蜀 ， 以張廷翰爲歸州路行營馬軍都指揮使 ， 隨劉廷讓由歸州路進討 。 蜀平 ， 授侍衞馬步軍都虞候 、 領彰國軍節度 。 開寶二年 ， 宋太祖親臨問疾 ， 未幾卒 ， 年五十三 。 贈侍中 。